บทสรุป เอฟวัน 2014 แฮมิลตัน คว้าแชมป์โลกสมัย 2 
รูดม่านปิดฉากเป็นที่เรียบร้อยแล้วสำหรับศึก เอฟวัน  ฤดูกาล 2014 ซึ่งผลปรากฏว่า  ลูอิส แฮมิลตัน ยอดนักซิ่งเอฟ วัน ชาวสหราชอาณาจักรสังกัด เมอร์เซเดส คว้าแชมป์โลกประเภทนักขับของซีซั่น 2014 ไปครอง เป็นสมัยที่ 2 ส่วนประเภททีมตกเป็นของทีม เมอร์เซเดส,การแข่งขันรถยนต์สูตรหนึ่ง เอฟ วัน ฤดูกาล 2014 เดินทางมาถึงจุดจบเป็นที่เรียบร้อย หลังจากประลองความเร็วกันอย่างสุดมันส์ทั้ง 20 สนาม มาตั้งแต่เดือนเมษายน-พฤศจิกายน โดยเฉพาะการขับเคี่ยวระหว่าง 2 นักขับจากค่ายเมอร์เซเดส อย่าง ลูอิส แฮมิลตัน ยอดนักชาวสหราชอาณาจักร และ นิโค รอสเบิร์ก นักซิ่งรูปหล่อชาวเยอรมัน ซึ่งผลปรากฏว่าในปีนี้ แฮมิลตัน เป็นฝ่ายคว้าแชมป์โลกไปครองได้อย่างสมศักดิ์ศรี  และวันนี้ทีมข่าวกีฬาไทยรัฐออนไลน์ จะมานำเสนอบทสรุปของศึก เอฟ วัน  ในฤดูกาลนี้ ว่าเป็นอย่างไร ไปติดตามกันได้เลย,แชมป์ประเภทนักขับ:ลูอิส แฮมิลตัน  (เมอร์เซเดส) 384 คะแนน,ยอดนักขับเลือดร้อนชาวสหราชอาณาจักร วัย 29 ปี จากทีม เมอร์เซเดส ผงาดคว้าแชมป์โลกเป็นสมัยที่ 2 หลังได้แชมป์ครั้งล่าสุดในปี 2008 โดย แฮมิลตัน เบียดแย่งแชมป์กับ นิโก รอสเบิร์ก นักซิ่งเลือดเบียร์ เพื่อนร่วมทีมเมอร์เซเดส มาตลอดทั้งฤดูกาล จนถึงขั้นจต้องมาฟาดฟันกันถึงสนามสุดท้าย และสุดท้ายก็เป็น แฮมิลตัน ที่ได้แชมป์ในศึก อาบู ดาบี กรังด์ปรีซ์ ซึ่งเป็นสนามสุดท้าย ทำให้สะสมแต้มรวมเป็น 384 คะแนน ส่วน รอสเบิร์ก เครื่องยนต์มีปัญหา เข้าเพียงอันดับที่ 14 ของการแข่งขัน ทำให้แต้มอยู่ที่ 317 คะแนน,จากการคว้าแชมป์โลกเป็นสมัยที่ 2 ในครั้งนี้ ทำให้ แฮมิลตัน กลายเป็นนักซิ่งคนแรกจากสหราชอาณาจักรนับตั้งแต่ปี 1971 ที่ได้แชมป์ เอฟ วัน 2 สมัย ซึ่งถือเป็นความภาคภูมิใจของตัวเขาเอง ครอบครัว และทุกคนที่ให้การสนับสนุนเข้ามาโดยตลอด,บทสรุป เอฟวัน ทั้ง 19 สนาม ประจำฤดูกาล 2014,สนามที่ 1:ออสเตรเลียน กรังปรีซ์ แชมป์ได้แก่ นิโค รอสเบิร์ก (สหราชอาณาจักร,ค่ายเมอร์เซเดส),สนามที่ 2 :มาเลเซีย กรังปรีซ์ แชมป์ได้แก่ ลูอิส แฮมิลตัน (สหราชอาณาจักร,ค่ายเมอร์เซเดส),สนามที่ 3 :บาห์เรน กรังปรีซ์ แชมป์ได้แก่ ลูอิส แฮมิลตัน (สหราชอาณาจักร,ค่ายเมอร์เซเดส),สนามที่ 4 :ไชนีส กรังปรีซ์ แชมป์ได้แก่ ลูอิส แฮมิลตัน (สหราชอาณาจักร,ค่ายเมอร์เซเดส),สนามที่ 5 :สแปนิช กรังปรีซ์  แชมป์ได้แก่ ลูอิส แฮมิลตัน (สหราชอาณาจักร,ค่ายเมอร์เซเดส),สนามที่ 6 :โมนาโก กรังปรีซ์  แชมป์ได้แก่ ลูอิส แฮมิลตัน (สหราชอาณาจักร,ค่ายเมอร์เซเดส),สนามที่ 7 แคนาเดียน กรังปรีซ์ แชมป์ได้แก่ ดาเนียล ริคคิอาร์โด (อิตาลี,ค่ายเรด บูลส์),สนามที่ 8 ออสเตรีย กรังปรีซ์  แชมป์ได้แก่ ลูอิส แฮมิลตัน (สหราชอาณาจักร,ค่ายเมอร์เซเดส),สนามที่ 9 บริติช กรังปรีซ์ แชมป์ได้แก่ ลูอิส แฮมิลตัน (สหราชอาณาจักร,ค่ายเมอร์เซเดส),สนามที่ 10 เยอรมัน กรังปรีซ์  แชมป์ได้แก่ ลูอิส แฮมิลตัน (สหราชอาณาจักร,ค่ายเมอร์เซเดส),สนามที่ 11 ฮังกาเรียน กรังปรีซ์  แชมป์ได้แก่ ดาเนียล ริคคิอาร์โด (อิตาลี,ค่ายเรด บูลส์),สนามที่ 12 เบลเยียม กรังปรีซ์  แชมป์ได้แก่ ดาเนียล ริคคิอาร์โด (อิตาลี,ค่ายเรด บูลส์),สนามที่ 13 อิตาเลียน กรังปรีซ์  แชมป์ได้แก่ ลูอิส แฮมิลตัน (สหราชอาณาจักร,ค่ายเมอร์เซเดส),สนามที่ 14 สิงคโปร์ กรังปรีซ์ แชมป์ได้แก่ เซบาสเตียน เวทเทล ,สนามที่ 15 เจแปนิส กรังปรีซ์  แชมป์ได้แก่ ลูอิส แฮมิลตัน (สหราชอาณาจักร,ค่ายเมอร์เซเดส),สนามที่ 16 รัสเซียน กรังปรีซ์ แชมป์ได้แก่ ลูอิส แฮมิลตัน (สหราชอาณาจักร,ค่ายเมอร์เซเดส),สนามที่ 17 ยูไนเต็ด สเตทส์ กรังปรีซ์ แชมป์ได้แก่ ลูอิส แฮมิลตัน (สหราชอาณาจักร,ค่ายเมอร์เซเดส),สนามที่ 18 บราซิเลียน กรังปรีซ์ แชมป์ได้แก่ นิโค รอสเบิร์ก (สหราชอาณาจักร,ค่ายเมอร์เซเดส),สนามที่ 19  อาบู ดาบี กรังปรีซ์  แชมป์ได้แก่ ลูอิส แฮมิลตัน (สหราชอาณาจักร,ค่ายเมอร์เซเดส),สรุปคะแนนสะสมนักขับ ฤดูกาล 2014,1. ลูอิส แฮมิลตัน (สหราชอาณาจักร, เมอร์เซเดส) 384 คะแนน,2. นิโก รอสเบิร์ก (เยอรมัน, เมอร์เซเดส) 317 คะแนน,3. แดเนียล ริคคิอาร์โด (ออสเตรเลีย, เรดบูลล์-เรโนลต์) 238 คะแนน,4. วัลต์เทรี บอตทาส (ฟินแลนด์, วิลเลียมส์) 186 คะแนน,5. เซบาสเตียน เวทเทล (เยอรมัน, เรดบูลล์-เรโนลต์) 167 คะแนน,6. เฟร์นานโด อลอนโซ (สเปน, เฟอร์รารี) 161 คะแนน,7. เฟลิเป มาสซา (บราซิล, วิลเลียมส์) 134 คะแนน,8. เจนสัน บัตตัน (สหราชอาณาจักร, แม็คลาเรน) 126 คะแนน,9. นิโก ฮูลเคนแบร์ก (เยอรมัน, ฟอร์ซ อินเดีย-เมอร์เซเดส) 96 คะแนน,10. เซร์คิโอ เปเรซ (เม็กซิโก, ฟอร์ซ อินเดีย-เมอร์เซเดส)  59 คะแนน,11. เควิน แม็กนุสเซน (เดนมาร์ก, แม็คลาเรน) 55 คะแนน,12. คิมี ไรโคเนน (ฟินแลนด์, เฟอร์รารี) 55 คะแนน,13. ฌอง เอริก เวิร์กเน (ฝรั่งเศส, โตโร รอสโซ-เรโนลต์) 22 คะแนน,14. โรแม็ง โกรสฌอง (ฝรั่งเศส, โลตัส-เรโนลต์) 8 คะแนน,15. ดานิลล์ คียัต (รัสเซีย, โตโร รอสโซ-เรโนลต์) 8 คะแนน,16. ปาสตอร์ มัลโดนาโด (เวเนซุเอลา, โลตัส-เรโนลต์) 2 คะแนน,17. ชูเลียส เบียงคี (ฝรั่งเศส, มารุสเชีย) 2 คะแนน,สรุปคะแนนสะสมทีมผู้สร้าง ฤดูกาล 2014,1. เมอร์เซเดส  701 คะแนน,2. เรดบูลล์-เรโนลต์  405 คะแนน,3. วิลเลี่ยมส์  320 คะแนน,4. เฟอร์รารี่  216 คะแนน,5. แม็คลาเรน  181 คะแนน,6. ฟอร์ซ อินเดีย-เมอร์เซเดส 155 คะแนน,7. โตโร่ รอสโซ่  30 คะแนน,8. โลตัส 10 คะแนน,9. มารุสเชีย 2 คะแนน,เหตุการณ์ระทึกใจแห่งปี 2014,สำหรับเหตุการณ์ที่ถูกพูดถึงมากที่สุดคงหนีไม่พ้นนาทีชีวิตของ จูเลส เบียงคี นักซิ่งชาวฝรั่งเศส ทีม มารัสเซีย ที่ประสบอุบัติเหตุในการแข่งขันเอฟวัน รายการ เจแปนิส กรังด์ปรีซ์,เหตุการณ์ดังกล่าวเกิดขึ้นเมื่อวันที่ 5 ต.ค. จูเลส เบียงคี นักซิ่งชาวฝรั่งเศสทีมมารัสเซีย ประสบอุบัติเหตุในการแข่งขันฟอร์มูลาวันชิงแชมป์โลก รายการ เจแปนิส กรังด์ปรีซ์ 2014 ที่ สนามซูซูกะ เซอร์กิต จังหวัดมิเอะ ประเทศญี่ปุ่น เหตุการณ์เกิดขึ้นในขณะที่รถคู่ใจของนักซิ่งหนุ่มวัย 25 ปี เสียการควบคุมพุ่งชนเข้ากับรถเครนที่เข้ามาเก็บกวาดซากพาหนะของ เอเดรียน ซูทิล ทีมซอเบอร์ บริเวณที่ทางโค้งที่ 15 หลังผ่านไปได้ 44 รอบ ส่งผลให้ได้รับบาดเจ็บที่ศีรษะอย่างรุนแรง และต้องถูกนำตัวส่งโรงพยาบาลเป็นการด่วน เพื่อเข้ารับการผ่าตัดสมอง,ล่าสุด หลังผ่านพ้นไป 7 สัปดาห์ อาการของ เบียงคี ก็มีสัญญาณที่ดีขึ้น โดยสามารถหายใจได้เองโดยไม่ต้องใช้เครื่องช่วย แต่ยังไม่ได้สติและยังต้องได้รับการดูแลใกล้ชิดตามเดิม ซึ่งทางแพทย์ที่ญี่ปุ่นได้อนุญาตให้เขากลับไปรับการรักษาต่อที่โรงพยาบาลใน เมืองนีช ประเทศฝรั่งเศส บ้านเกิดของเขาได้เป็นที่เรียบร้อยแล้ว ซึ่งทุกคนต่างก็ต้องการเห็นเขากลับมาประชันความเร็วได้อีกครั้งในเร็ววันนี้,สำหรับ ศึก เอฟวัน ในปี 2015 จะมีการชิงชัยทั้งหมด 20 สนาม มากกว่าฤดูกาลปัจจุบัน 1 เรซ โดยที่เพิ่มเติมเข้ามาแน่นอนคือศึก เม็กซิกัน กรังด์ ปรีซ์ ที่ได้กลับมาจัดเป็นครั้งแรกนับตั้งแต่ปี 1992 และถือเป็นครั้งที่ 2 ที่แข่งกัน 20 เรซ ต่อจากปี 2012 ขณะที่เรซเปิดหัวฤดูกาลเป็น ออสเตรเลียน กรังด์ ปรีซ์ ซึ่งยังคงได้รับการไว้วางใจให้เป็นสนามแรกเดือนมีนาคม ส่วนเรซสุดท้ายก็เช่นกันคือ อาบู ดาบี กรังด์ ปรีซ์ เดือนพฤศจิกายน ตามเดิม,ปีนี้ว่าสนุกเร้าใจแล้ว แต่คาดว่าปีหน้าน่าจะสนุก เร้า ใจ เข้มข้น มากกว่าเดิมแน่นอน แล้วพบกันใหม่ในศึก เอฟวัน 2015
รูดม่านปิดฉากเป็นที่เรียบร้อยแล้วสำหรับศึกเอฟวัน 2014 ซึ่งผลปรากฏว่า  ลูอิส แฮมิลตัน ยอดนักซิ่งเอฟวัน ชาวสหราชอาณาจักรสังกัดเมอร์เซเดสคว้าแชมป์โลกประเภทนักขับของซีซั่น 2014 ไปครอง เป็นสมัยที่ 2 ประเภททีมตกเป็นของทีมเมอร์เซเดส
ฟอร์มูลาวัน,เอฟวัน,ลูอิส แฮมิลตัน,ข่าวกีฬา